b'\n_START_ARTICLE_\nToma\xc5\xbe \xc4\x8cerin\n_START_SECTION_\n\xc5\xbdivljenje in delo\n_START_PARAGRAPH_\nBogoslovje je \xc5\xa1tudiral v Gorici, kjer je bil 30. avgusta 1874 tudi posve\xc4\x8den v ma\xc5\xa1nika. Najprej je slu\xc5\xbeboval kot kaplan v Ro\xc4\x8dinju (1874-1875), nato je bil vikar v Vedrijanu (1875-1877) in Av\xc4\x8dah (1877-1884), bil stolni vikar v Gorici (1884-1885), nazadnje pa profesor pastoralne teologije na gori\xc5\xa1kem bogoslovju (1885-1901). Nad\xc5\xa1kof Alojzij Matija Zorn ga je leta 1887 imenoval za prosodinalnega izpra\xc5\xa1evalca. V latin\xc5\xa1\xc4\x8dini je napisal Nauk o du\xc5\xa1evnem pastirstvu in ga v rokopisu dal natisniti. V letih 1888\xe2\x88\x921894 je bil v skupini gori\xc5\xa1kih kme\xc4\x8dkih ob\xc4\x8din poslanec v Gori\xc5\xa1ko-Gradi\xc5\xa1\xc4\x8danskem de\xc5\xbeelnem zboru. Bil je tudi med ustanovitelji Alojzijevi\xc5\xa1\xc4\x8da v Gorici. Ob smrti pa je vse svoje imetje zapustil gori\xc5\xa1kemu malemu semeni\xc5\xa1\xc4\x8du.'